Nr. 10 05-11-2020

**Kære beboere Vallensbæk Stationstorv 3**

**Vi skal fortsat holde fast!**

Smittetallet går desværre i den forkerte retning, og som I allerede ved er forsamlingsforbuddet ændret, og der er forbud mod arrangementer og forsamlinger med flere end ti personer.

**Derfor har vi nu valgt at aflyse alle arrangementer og aktiviteter i fælleslokalet resten af året.**

Det betyder, at der på intet tidspunkt må opholde sig mere end ti personer i fælleslokalet incl alle rum.

Det vil fortsat - på eget initiativ - være muligt at mødes op til ti personer.

Husk at holde afstand, følg altid de generelle råd.

Vallensbæk er med 70 bekræftede tilfælde de seneste 7 dage og incidens pr. 100.000 på 422,7 nummer to på listen efter Høje-Taastrup.

Så vi møder smittede, hvor vi færdes. Hvis ikke du allerede har appen smittestop, så vil vi opfordre til, at du får det.

Vi er et par stykker, som har modtaget besked om, at vi har været tæt på en med Covid-19 og muligvis er blevet smittet. Det har betydet selvisolation, test og aflyst tur til Jylland.

Heldigvis har alle test vist, at vi var negative.

Pas godt på dig selv - og hinanden.

Vallensbæk Senior Park og Vallensbæk Stationstorv

Peder